- Hindi News
- National
- राजसमंद पर्यटन हब बने : सड़क, रेलवे शिक्षा, चिकित्सा और मूलभूत सुविधाएं बढ़े
राजसमंद पर्यटन हब बने : सड़क, रेलवे शिक्षा, चिकित्सा और मूलभूत सुविधाएं बढ़े
शिक्षा, पर्यटन, कौशल विकास में बढ़ें कदम
आमेट: सड़कें बदहाल, आदिवासी बहुल क्षेत्र में कॉलेज की दरकार
नाथद्वारा : दर्शनार्थियों के लिए बढ़े सुविधाएं
नाथद्वाराअस्पताल में डाक्टरों की कमी, प्रमुख धार्मिक केंद्र पर ट्रैफिक अव्यवस्था, यातायात पुलिस के जवानों की कमी, पर्यटन पुलिस थाने की कमी, पर्यटन कार्यालय की कमी सहित शहर की पेयजल पाइप लाइन के पुरानी होने की समस्याएं हैं। वहीं ग्रामीण क्षेत्र में सड़कें, पेयजल तथा सार्वजनिक पब्लिक ट्रांसपोर्ट की कमी है। श्रीजी मंदिर के दर्शनार्थियों शहरवासियों की सुविधा के लिए बजट में विशेष घोषणा की उम्मीद है।
विभागों में कर्मचारियों की पूर्ति, सहित शिक्षा के क्षेत्र में ग्रामीण इलाकों में कॉलेज के खुलने की उम्मीदें हैं।
तीन साल से ब्यावर-गोमती फोरलेन का काम अटका
भीम.भीमक्षेत्र में गोमती से ब्यावर फोरलेन की घोषणा हुए करीब तीन साल बीत चुके हैं, लेकिन अभी तक फोरलेन का काम अधूरा है। पानी की समस्या बनी हुई है। भीम-देवगढ़ क्षेत्र में अभी तक कोई उद्योग धंधे नहीं होने से मजदूर पलायन करते हैं। गत पांच सालों से भीम जेल बंद है, जिससे कैदियों को ब्यावर और राजसमंद की जेलों में भेजना पड़ रहा है।
आमेट को जोड़ने वाली प्रमुख सड़कें खस्ताहाल हैं। इनमें गोमती-आमेट, केलवा-आमेट, देवगढ़-आमेट जैसी प्रमुख मार्ग की सड़कें बदहाल है। आदिवासी बहुल क्षेत्र कुंभलगढ़ में कॉलेज का अभाव है। जिससे आदिवासी क्षेत्र के युवा उच्च शिक्षा से महरुम है। बेड़च का नाका पेयजल परियोजना तीन सालों से अधूरी है। जिससे एक दर्जन से अधिक गांवों के लोग पानी की समस्या से त्रस्त है। आगरिया क्षेत्र के पर्वती, उदावतों का खेड़ा, सरदारगढ़, खनन क्षेत्र की सड़क खस्ताहाल है। आमेट-कुंभलगढ़ काे जोड़ने प्रमुख मार्ग पर आवागमन के साधन नाममात्र के हैं। कुंभलगढ़ में आवागमन के साधन की कमी से पर्यटकों में कमी होने लगी है। कुंभलगढ़ को चित्तौड़, माउंट आबू, जोधपुर से आवागमन साधन जोड़ने की आवश्यकता है। चारभुजा-ईसवाल मेघा हाइवे का काम अधूरा होने से पर्यटक परेशान हैं।
राणा राजसिंह, पन्नाधाय पेनोरमा, कुंभा से जुड़े स्थलों का विकास हो
राज्यसरकार की ओर से ऐेतिहासिक राजसमंद झील किनारे नौ चौकी की पाल पर राजसमंद के संस्थापक महाराणा राजसिंह पेनोरमा बनाना प्रस्तावित है। हालांकि अभी तक यह मूर्त रूप नहीं ले पाया है। इसी प्रकार मेवाड़ के राजवंश बचाने के लिए अपने बेटे का बलिदान करने वाली पन्नाधाय का स्मारक देवगढ़ के समीप कमेरी में बनना था। पन्नाधाय की जन्म स्थली कमेरी में उनका स्मारक बनाना प्रस्तावित है। इस कार्य में प्रगति की जरूरत है।
पर्यटन हब बनाया जाए
मेवाड़के इतिहास संस्कृति को रूबरू कराने के लिए राजसमंद को पर्यटन हब बनाया जाना चाहिए। नौ चौकी को विकसित करना होगा। इसी प्रकार से पर्यटन दृष्टि से गोरमघाट को विकास करने की जरूरत है। महाराणा कुंभा से जुड़े स्थलों का निर्माण के विकास की महती आवश्यकता है।
कई प्रसिद्ध पर्यटन स्थल विकसित नहीं
कुंभलगढ़को नेशनल पार्क तो घोषित कर दिया गया लेकिन अब तक विकसित नहीं किया गया। इसी प्रकार कुंभलगढ़, हल्दीघाटी, दीवेर , प्रभु द्वारिकाधीश मंदिर, नौ चौकी पाल आदि धार्मिक, पर्यटन सांस्कृतिक स्थलों का विकास करने की जरूरत है।
यह है राजसमंद विधानसभा की प्रमुख समस्याएं
गतबजट में राजसमंद झील को भरा रखने के लिए उदयपुर की देवास योजना से पानी लाने की योजना तैयार की गई थी। हालांकि राज्य सरकार ने बाद में इस योजना को खारिज कर दिया। राजसमंद झील के संवर्धन संरक्षण के लिए पानी लाने की योजना सालों से लंबित चल रही है। झील को 30 फीट तक भरी रहने की योजना की दरकार है। ऐसे में बांसवाड़ा के माही से झील में पानी लाने के संभावना है।
भास्कर टीम .राजसमंद। आगामीराज्य बजट में जिले को बहुत उम्मीदें हैं। राजसमंद झील को सदा भरा रखने की देवास योजना को प्रदेश सरकार के खारिज करने के बाद बांसवाड़ा से माही का पानी लाने की योजना की संभावना है। पर्यटन हब के रूप में विश्व प्रसिद्ध राजसमंद झील, नौ चौकी पाल को विकसित करने से पर्यटन उद्योग बढ़ाने का सपना साकार होगा। सड़कें, शिक्षा, चिकित्सा, पेयजल की कमी को पूरा करने के लिए जिले के चारों विधायकों ने अपनी मांगे प्रदेश सरकार को रख दी है।
अस्पताल में आइसीयू, रेलमगरा में कॉलेज प्रमुख मांगे : कल्याण सिंह चौहान
नाथद्वाराशहर के अस्पताल में गहन चिकित्सा इकाई, डॉक्टर सहित खमनोर रेलमंगरा में कॉलेज, कोठारिया को उपतहसील का दर्जा देने, कोठारिया पुलिस चौकी को क्रमोन्नत करने सहित कई मांग बजट में की है।
बीसलपुर और चंबल परियोजना से जोड़ा जाएगा : रावत
प्रदेशके मगरा विकास बोर्ड अध्यक्ष भीम देवगढ़ विधायक हरिसिंह रावत अपने विधानसभा क्षेत्र को बीसलपुर चंबल परियोजना से जोड़ने का प्रयास कर रह हैं। विधायक ने बताया कि बीसलपुर चंबल परियोजना को क्षेत्र से जोड़ने से पीने के पानी के साथ-साथ कृषकों को भी दोहरा लाभ मिल सकेगा। बग्गड़ में रीको प्रारंभ करना, भीम-देवगढ़ क्षेत्र में डॉक्टरों के पदों की पूर्ति करना, शिक्षकों के पद क्षेत्र को मिले, भीम ग्राम पंचायत को नगर पालिका बनाई जाए आदि मांग की गई है।
सड़कों और कॉलेज के लिए बजट मांगा है : राठौड़
विधानसभाक्षेत्र में टूटी हुई सड़कों की मरम्मत के लिए बजट मांगा है। इसके साथ आमेट कॉलेज में व्याख्याताओं की कमी को पूरी करना, कुंभलगढ़ में कॉलेज भवन के लिए बजट स्वीकृति और कुंभलगढ़ में बेड़च का नाका पेयजल योजना के लिए वित्तीय स्वीकृति दिलाने का प्रयास किया जाएगा।
माइनिंग एरिया की सड़कें सुधारी जाएगी
उच्चशिक्षा मंत्री किरण माहेश्वरी ने राजसमंद विधानसभा क्षेत्र में माइनिंग स्ट्रेंथ की सड़कों को सुधारने के लिए बजट की मांग प्राथमिकता से की जाएगी। जिससे केलवा, आमेट आदि इलाकों में बदहाल सड़कों को सही किया जा सके। कॉलेज में रिक्त व्याख्याताओं के रिक्त पद पर नियुक्ति कराने, राजसमंद के सेठ रंगलाल कॉलेज में विज्ञान संकाय के अलावा विज्ञान कला संकाय में भी पीजी करने की मांग, आरके अस्पताल में 150 बेड से क्षमता से बढ़ाकर 300 बेड करने, आरके अस्पताल में जीएनएम सेंटर खुलवाने, सीएचसी, पशु चिकित्सालय, स्कूलों को क्रमोन्नत करने के लिए मांग की गई है।
शिक्षा के क्षेत्र में सुधार की उम्मीद
उच्चशिक्षा मंत्री किरण माहेश्वरी की विधानसभा राजसमंद में शिक्षा क्षेत्र में भी उन्नति के सपने साकार होने की उम्मीद है। जिनमें खनन क्षेत्र के लिए विख्यात राजसमंद में खनन विश्वविद्यालय, तकनीकी कॉलेज, राष्ट्रीय स्तर के कौशल विकास विश्वविद्यालय, स्थानीय कला एवं संस्कृति के विकास के लिए शोध केंद्र की स्थापना होने की उम्मीद है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva bho_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva